กรณ์วอนเลิกล้วงลูกแบงก์ชาติ
กรณ์ วอนการเมืองเลิกล้วงลูกแบงก์ชาติ ปล่อยตัดสินใจเรื่องทุนสำรองพอตั้งกองทุนมั่นคั่งหรือไม่
2 ก.ย. 2554

กรณ์ วอนการเมืองเลิกล้วงลูกแบงก์ชาติ ปล่อยตัดสินใจเรื่องทุนสำรองพอตั้งกองทุนมั่นคั่งหรือไม่ 
ท่าอากาศยานพิษณุโลก นายกรณ์ จาติกวณิช ว่าที่รองหัวหน้าพรรคประชาธิปัตย์ อดีตรมว.คลัง กล่าวว่า  กรณีรัฐบาลมีเนวคิดตั้งกองทุนมั่งคั่งนำเงินทุนสำรองระหว่างประเทศไปลงทุน​ต้องพิจารณาว่า มีเงินทุนสำรองเพียงพอในการดำเนินหรือไม่ ​ซึ่งไม่ใช่หน้าที่ที่กระทรวงการคลังหรือฝ่ายการเมืองจะพิจารณา แต่เป็นหน้าที่ของธนาคารแห่งประเทศไทย (ธปท.) จะเป็นผู้พิจารณา ว่าเพียงพอหรือไม่ทั้งทุนสำรองถาวร หรือ ในส่วนที่นำมาลงทุนได้ 
ทั้งนี้ การเมืองไม่ควรเข้ามาเกี่ยวข้อง ​โดยเฉพาะรมว.คลังที่ออกมาให้สัมภาษณ์ผ่านสื่อ ทำให้เกิดความสับสน จึงไม่ควรเข้ามายุ่ง ไม่เช่นนั้นแค่เริ่มต้นจากฝั่งการเมืองก็ผิดแล้ว ผิดแล้ว ดังนั้นจึงควรลดดีกรีทางการเมืองลง   อีกทั้งการลงทุนของกองทุนมั่งคั่ง ควรเป็นการลงทุนในต่างประเทศ เพราะหากนำมาลงทุนในประเทศและเกิดปัญหาจะยิ่งส่งผลกระทบ​
นายกรณ์ กล่าวว่า เรื่องการนำเงินส่วนนี้ไปลงทุนนี้ต้องพิจารณาอย่างระมัดระวังเพราะจะกระทบต่อความมั่นใจของนักลงทุนต่างชาติ   ส่ิงที่ปรากฎวันนี้คือนักการเมืองมาบอกว่าควรไปลงทุนที่นั่นที่นี่ เป็นการชี้นโยบายไปยังธปท. ว่าควรไปลงทุนที่นั่นที่นี้เป็นการพยายามแทรกแซงการทำงานของธปท. แทรกแซงอำนาจ และทำให้ประชาชนสับสน ทั้งที่ควรไปคุยกันเงียบ ๆเมื่อได้ข้อสรุปแล้วค่อยอธิบายให้ประชาชนเข้าใจ
นายกรณ์​ กล่าวว่า  ขณะนี้ท่าที่ที่ผ่านมานำมาสู่ผลการกระทบได้ส่งผลกระทบต่อการลงทุนของต่างชาติแล้ว ​ที่ไม่มั่นใจว่าจะนำสู่ความเปลี่ยนแปลงนายประสาน ไตรรัตน์วรกุล ผู้ว่าธปท.หรือไม่ แต่ยืนยันว่ากระบวนการคัดสรรผู้ว่าธปท.มีความโปร่งใส และได้ผู้มีความรู้ความสามารถมีผลงานชัดเจน  ซึ่งด้านหนึ่งมีกฎหมายคุ้มครองการทำหน้าที่แล้วอีกด้านอยาก ให้สังคมช่วยกันคุ้มกันคุ้มครอง​สถาบันและคนดี  
เมื่อถามว่าขณะนี้เกิดปัญหารัฐบาลโยกย้ายขาราชการระดับสูง จะกระทบถึงผู้ว่าธปท. นายกรณ์ กล่าวว่า ดูเหมือนว่ารัฐบาลกล้าทำทุกอย่าง แต่ขอบอกว่าประชาชนเลือกท่านมาทำเพื่อชาติไม่ได้มาทำเพื่อญาติ